stanford-oval/wikipedia huggingface dataset:
Kerapodit

| Kerapodit |
| --- | --- |
 Kerapodien kalloja
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Kladi::  †Neornithischia
Alalahko::  †Kerapodit Cerapoda  Sereno, 1986
Alaryhmät
 Ornitopodit Ornithopoda  Rajakalloiset Marginocephalia Sarvinaamat Ceratopsia  Paksupäät Pachycephalosauria 
Katso myös
   Kerapodit Wikispeciesissä   Kerapodit Commonsissa 
Infobox OKVirheellinen NIMI-arvo: 
Kerapodit (Cerapoda) on sukupuuttoon kuollut linnunlantioisten lahkoon kuuluva dinosaurusten alalahko, jota tavattiin jurakaudelta liitukaudelle. Kaikki lajit olivat kasvinsyöjiä. Kerapodeihin luetaan kladi rajakalloiset (Marginocephalia) sekä osalahko Ornithopoda. Rajakalloisiin kuuluivat osalahkot paksupäiden (Pachycephalosauria) ja sarvinaamojen (Ceratopsia) osalahkot. Ornitopodeihin kuului muun muassa Iguanodontia-kladi, joka sisältää heimon Hadrosauridae ankannokkaiset dinosaurukset.
Kiertue

Kiertue on esitys tai muu tapahtuma, joka kiertää eri paikkakunnilla ja esiintymispaikoilla. Kiertueita tekevät esimerkiksi sirkukset, tivolit, artistit ja yhtyeet.
Kempendjai

| Kempendjai Kempendeeji |
| --- | --- |
Valtio:  Venäjän federaatio
Tasavalta:  Saha
Ulus:  Suntarin ulus
Hallinto:  
 – Asutustyyppi:  kylä
 – Hallinnon tyyppi:  Maalaiskunta (nasleg)
 – Kylähallinnon johtaja:  Aleksandr Aleksandrovitš Danilov
Väkiluku (2001):  760
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Kempendjai (ven. Кемпендяй) eli Kempendeeji (jak. Кэмпэндээйи) on maalaiskunta (nasleg) ja sen keskyskylä Suntarin ulusin eli Suntarin piirin itäoasassa Sahan tasavallassa Venäjällä. Keskuskylä sijaitsee 55 kilometriä kaakkoon piirikeskuksesta Suntarista, Kempendjai-joen rannalla. Kunta on laaja-alainen ja siihen kuuluu keskuskylän lisäksi 90 kilometriä itään sijaitseva Tšaiyngda ja 50 kilometriä länteen keskuskylästä sijaitseva Ustje. Ustje sijaitsee aivan piirikeskuksen Suntarin läheisyydessä, missä Kempendjai laskee Viljuihin  joen vastarannalla.
Kempendjaissa ja Ustjessa on kulttuuritalo, yhtenäiskoulu, terveysasema ja kauppa. Kempendjain ja Ustjen kylät on perustettu vuonna 1870. Kempendjaissä toimii suolatehdas. Ustjen kylässä sijaitsee geofysikaalisen retkikunnanselvennä tukikohta ja suolatehtaan varasto.
Vuonna 2001 Kempendjain kunnassa oli 760 asukasta, joissa keskuskylässä asui 452, Ustjessa 305 ja Tšaiyngdassa kolme.
Lähdeviitteet

1 2 3 4 5 6  Suntarski ulus, Kempendjaiskogo nasleg Jakutski Gosudarstvennyi Universitet, "Tsentr Internet". Arkistoitu 27.9.2007. Viitattu 18. kesäkuuta 2007. (venäjäksi)
Katri Rautio

| Katri Rautio |
| --- | --- |
 Katri Rautio Cordelian roolissa Suomalaisen teatterin näytelmässä "Kuningas Lear" vuonna 1886.
Henkilötiedot
Koko nimi:  Wendla (Vendla) Katrina Aaltola
Syntynyt: 10. helmikuuta 1864 Pietari
Kuollut: 31. maaliskuuta 1952 (88 vuotta)
Aiheesta muualla
IMDb
Elonet
Katri Rautio, oik. ja o.s. Wendla (Vendla) Katrina Aaltola entinen Bengtsson (10. helmikuuta 1864 Pietari − 31. maaliskuuta 1952) oli Suomalaisen teatterin (nykyisin Kansallisteatteri) näyttelijä. Hän teki monia merkittäviä roolitulkintoja suomalaisen teatterin alkutaipaleella.
Elämäkerta

Raution vanhemmat olivat mekaanikko Sven Bernhard Bengtsson ja Gustava Karolina Walin.
Ennen teatteriin tuloaan Bengtson oli käynyt Pietarissa kirkkokoulua, Hämeenlinnan ruotsalaista tyttökoulua ja saanut yksityisopetusta. Näyttelijä Niilo Sala opetti Katrille suomen kieltä ja mitä todennäköisimmin tartutti hänen innostuksen näyttelemiseen ja antoi hänelle siihen perusopetusta.
Bengtsson oli vasta 17-vuotias, kun hän sai ensimmäisen kiinnityksensä Suomalaiseen teatteriin vuonna 1880, ja palkkaajana oli suomalaisen teatterin isäksi yleisesti tunnustettu teatterinjohtaja Kaarlo Bergbom.
Bengtsson avioitui 1883 teatterin toisen näyttelijän Alex Raution (1857–1916) kanssa. Avioliitosta syntynyt poika, Markus Rautio eli Markus-setä, oli Yleisradion lastenohjelmien muun muassa Lastentunnin toimittaja.
Jäätyään kansallisteatterista 1917 eläkkeelle Katri Rautio toimi Kansallisteatterin oppilaskoulun ja Helsingin Ruotsalaisen teatterin oppilaskoulun johtajana ja esitti keskeisiä rooleja kolmessa mykkäkauden elokuvassa ja tuberkuloosin valistuselokuvassa..
Rautio oli Suomen näyttelijäliiton kunniajäsen vuodesta 1917. Tasavallan presidentti myönsi Rautiolle Pro Finlandia -mitalin vuonna 1948.
Elokuvat

Suursalon häät, (1924) – Helena, Eeron äiti
Kajastus, (1930) – rouva Cederström
Rovastin häämatkat, (1931) – ruustinna Elli Jaakkola
Ne 45000, (1933) – mummi
Aiheesta muualla

Kuvia tai muita tiedostoja aiheesta Katri Rautio Wikimedia Commonsissa
Erkki Kivijärvi : Katri Rautio 75-vuotias, Helsingin Sanomat, 10.02.1939, nro 39, s. 8, Kansalliskirjaston digitaaliset aineistot
Kiertovesipumppu

Kiertovesipumppu on keskuslämmityksen osa. Se kierrättää vettä lämmityskattilan ja pattereiden välillä. Kiertovesipumppu toimii sähköllä.
Kuvassa on vanha kiertovesipumppu.
Kjundjaje

| Kjundjaje |
| --- | --- |
Valtio:  Venäjän federaatio
Tasavalta:  Sahan tasavalta
Ulus:  Suntarin ulus
Kylä perustettu:  1932
Hallinto:  
 – Asutustyyppi:  kylä
 – Hallinnon tyyppi:  Maalaiskunta (nasleg)
 – Kylähallinnon johtaja:  Boris Nikiforovitš Jegorov
Väkiluku (2001):  892
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Kjundjaje (ven. Кюндяе, jak. Күндэйэ) on maalaiskunta (nasleg) ja sen keskuskylä Suntarin ulusin (piirin) keskiosassa Sahan tasavallassa Venäjällä. Kjundjajen kylä sijaitsee 30 kilometriä piirikeskuksesta Suntaarista pohjoiseen.
Kjundjajessa jalostetaan maitotaloustuotteita sekä naudan ja hevosen lihaa. Alueella myös viljellään viljakasveja. Kylässä on klubi, yhtenäiskoulu, terveyskeskus ja kauppa.
Kjundjajen kuntaan kuuluu keskuskylän lisäksi kaksi muuta kylää: Haryjalah ja Elgjan. Harylah sijaitsee 17 kilometriä keskuskylän koillispuolella. Elgjan sijaitsee 13 kilometriä keskuskylästä pohjoiseen ja siellä oli 22 asukasta vuonna 2001.
Katarinahissen

Katarinahissen nykyasussaan. Taustalla Kooperativa förbundetin toimitalo.
Katarinahissen on yleisöhissi Slussenin kupeessa Södermalmissa Tukholmassa. Sen rakensi belgialainen Lecoq & Comp 1881–1883 insinööri Knut Lindmarkin suunnitelman mukaan. Hissi vihittiin 19. maaliskuuta 1883. Hissikoneiston toimitti yhdysvaltalainen Weeks & Halsey. Aluksi hissiä nosti höyrykone, mutta 1915 se korvattiin sähkömoottorilla. Hissin huipulle kiinnitettiin Tukholman ensimmäinen valomainos, Stomatol, 1909. Kyydin hinta ylös Slussenilta Södermalmiin oli viisi äyriä ja alas kolme äyriä.
Slussenin rakentamisen yhteydessä 1930-luvulla myös Katarinahissen purettiin. Uusi hissi vihittiin käyttöön 1936. Konstruktivismia edustavan uuden hissin suunnittelivat arkkitehdit Eskil Sundahl ja Olof Thunström. Kaksihyttistä hissiä ohjasi kuljettaja. Myöhemmin hissit automatisoitiin, mutta niissä oli edelleen rahastaja, joka kulki hissin mukana. Kyyti maksoi kymmenen kruunua. Ylhäällä hissin ja Mosebacken välillä kulkevassa kävelysillassa toimii maineikas tukholmalaisravintola Gondolen. Gondolen ja ns. KF-talo avattiin samanaikaisesti hissin kanssa eli vuonna 1936.
Katarinahissen suljettiin vuonna 2010 vuosien ongelmien jälkeen ja suunniteltiin jälleen avattavaksi vuonna 2016.  Korjaustyöt Slussenin uudistuksen yhteydessä etenivät hitaasti, ja hissi avattiin käyttöön uudelleen lokakuussa 2023.
Alkuperäinen Katarinahissen vuonna 1896
Virolaisen taiteilijan Paul Burmanin maalaus 1920-luvulta
Uusi Katarinahissen (1941)
Aiheesta muualla

Wikimedia Commonsissa on kuvia tai muita tiedostoja aiheesta .
Stockholmskällan: Katarinahissen (Arkistoitu – Internet Archive) (ruotsiksi)
Karstipittali

| Karstipittali> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pittalit Melampittidae
Suku::  Megalampitta
Laji::  gigantea
Kaksiosainen nimi
 Megalampitta gigantea  (Rothschild, 1899) 
Synonyymit
 Melampitta gigantea 
Katso myös
   Karstipittali Wikispeciesissä  
Infobox OKNimi-testi OKIUCN-testi OK: 
Karstipittali (Megalampitta gigantea) eli aiemmalta nimeltään isojuoksutimali on varpuslintu, joka BirdLife Suomen luokittelussa kuuluu pittalien heimoon.
Levinneisyys

Karstipittalia tavataan Uuden-Guinean saarella. Lajin kannankehitys on vakaa, ja se on luokiteltu elinvoimaiseksi.
Karstula Areena

Karstula Areena on Karstulassa, pohjoisessa Keski-Suomessa syksyllä 2014 avattu harjoitusjäähalli. Karstula Areena on Karstulan Kiva -joukkueen kotihalli. Hallissa on mahdollista harrastaa jääliikuntaa kahdeksan kuukauden ajan vuodessa, joko ohjatusti tai itsenäisesti omalla varatulla vuorolla.
Kesäaikana halli mahdollistaa erilaisten tapahtumien kuten konserttien ja yleisötapahtumien järjestämisen. Halliin voidaan ottaa tapahtumiin 1200 vierailijaa kerralla.
Karstula Areenassa on kuusi pukukoppia jotka ovat turnausten ajan joukkueilla omassa käytössä. Karstula Areenassa toimii yläkerran kahvio Cafe Areena, josta on näkymä kaukaloon.
Aiheesta muualla

Karstula Areena kotisivut (Arkistoitu – Internet Archive)
Ken Stott

Ken Stott
Ken Stott (s. 19. lokakuuta 1955) on skotlantilainen näyttelijä. Suomessa hänet tunnetaan parhaiten rooleistaan television poliisisarjoissa. Stott oli pääosassa sekä sarjassa Siveyspoliisi (The Vice) vuosina 1999–2003, Messias (rikosetsivä Metcalfe), että Ian Rankinin kirjoihin perustuvassa Rebus-sarjassa. Stott toimii mäyrän äänenä elokuvassa Narnian tarinat: Prinssi Kaspian. Hän myös esittää kääpiö Balinia Peter Jacksonin ohjaamassa Hobitti-elokuvatrilogiassa.
Aiheesta muualla

Ken Stott Internet Movie Databasessa. (englanniksi)
Kellanvirta (järvi)

| Kellanvirta |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°36′43″N, 26°19′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Tulouoma:  Kellanvirta Konnevedestä
Laskujoki:  Kellanvirta Liesveteen 
Järvinumero:  14.362.1.001
Mittaustietoja
Pinnankorkeus:  94,3 m  
Pituus:  1,4 km  
Leveys:  1,2 km  
Rantaviiva:  6,545 km  
Pinta-ala:  74,472 ha  
Saaria:  ei saaria 
 fiKellanvirta 
Kellanvirta on Keski-Suomessa Konnevedellä sen kirkonkylän lähellä sijaitseva järvi. Se on Kellanvirran joen läpivirtausjärvi; järvellä ei ole varsinaista nimeä, viranomaistiedoissa sitäkin kutsutaan Kellanvirraksi.
Maantietoa

Järven pinta-ala on 74 hehtaaria, se on 1,4 kilometriä pitkä ja 1,2 kilometriä leveä. Järvellä ei ole kartan mukaan saaria. Sen rantaviivan pituus on 6,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Kellanvirran alueeseen (14.362) se kuuluu. Järven vedenpinnan korkeus on 94,3 metriä mpy.
Kasper Reiher

Kasper Reiher eli Casper Caspersson Reiher, Jr. (1580–1621) oli Helsingin rikkaimpia porvareita ja toimi Helsingin kaupungin pormestarina vuosina 1614–1620. Hän oli syntynyt Tallinnassa, missä hän myös kuoli. Reiherin vanhemmat olivat Casper Reiher ja Anna Strahlborn. Hänen puolisonsa oli Märta Larsdotter. Reiher kävi ulkomaankauppaa lyypekkiläisten kanssa ja omisti maata Helsingin ympäristössä Töölössä, Otaniemessä ja Mäkkylässä. Hän osallistui Helsingin maapäivien järjestelyihin vuonna 1616 ja edusti Helsingin porvareita vuoden 1617 valtiopäivillä. Reiherin mukaan on nimetty Helsingin Laajasalon Reiherintie, koska Reiherillä oli omistuksia myös Tullisaaressa.
Kobböle

Kobböle on kylä Kemiönsaaren kunnassa. Kylä sijaitsee Västanfjärdin pohjoisosassa.
Kobböle sijaitsee Taponjoen varrella, sen tekemän mutkan itä- ja eteläpuolella. Kylän kohdalla joessa on Kobbölenkoski, jossa on vanha myllypato. Kobbölen naapurikylät ovat Tappo, Östanå ja Nivelax. Kylän keskus sijaitsee Kvirvan- ja Kilskullen-nimisten mäkien välisessä laaksossa joen varrella. Kylään kuuluu myös pieni irrallisalue Västanfjärdin itärajalla.
Kobböle on ollut yhden talon muodostama kylä eli yksinäistalo vuoteen 1928 asti, jolloin Kobbölen maatilasta lohkottiin kolme uutta tilaa. Näistä kaksi sijaitsee varsinaisen kyläalueen ulkopuolella Västanfjärdin itäosassa. Myöhemmin kylään on lohkottu vielä kolme asuintilaa, mutta uusinkin rakennuskanta on sotia edeltävältä ajalta.
Kat Bjelland

| Kat Bjelland |
| --- | --- |
 Bjelland vuonna 2015.
Henkilötiedot
Syntynyt: 8. joulukuuta 1963 (ikä 60) Salem, Oregon, Yhdysvallat
Ammatti:  muusikko, laulaja-lauluntekijä
Muusikko
Laulukielet:  englanti
Aktiivisena:  1985–
Tyylilajit:  punk, grunge, alternative rock
Soittimet:  laulu, kitara, basso, piano
Yhtyeet:  The Neurotics, The Venarays, Sugar Babydoll, Pagan Babies, Italian Whorenuns, Babes in Toyland, Crunt, Katastrophy Wife
Levy-yhtiöt:  Doomedelic, Treehouse, Twin Tone, Southern, Reprise, Sympathy for the Record Industry, Integrity, Rish
  [ Muokkaa Wikidatassa ] [ ohje ]  
Bjelland esiintymässä NOS Primavera Soundissa Portugalissa kesäkuussa 2015.
Katherine "Kat" Lynne Bjelland (s. 8. joulukuuta 1963 Salem, Oregon, Yhdysvallat) on yhdysvaltalainen alternative rock - ja punk-yhtye Babes in Toylandin kitaristi ja laulaja.
Elämä

Bjelland syntyi Salemissa vuonna 1963. Hänen äitinsä Lynne Irene Higginbotham ja isänsä Lyle Bjelland erosivat Katin ollessa nuori. Bjellandin mukaan hänen äitipuolensa pahoinpiteli ja muutoin kaltoinkohteli häntä lapsena, vaikka on sittemmin parantanut käytöstään. Bjelland joutui jatkuvasti kotiarestiin. Kohtelulla oli Bjellandin mukaan iso vaikutus hänen elämäänsä, se esimerkiksi lisäsi hänen luovuuttaan. Pakotettu hiljaa oleminen teki hänestä suorasanaisen aikuisen.
Kat oli hiljainen lapsi. Teini-ikäisenä hänen enonsa David opetti hänet soittamaan kitaraa. Woodburn high schoolissa Bjelland oli suosittu kympin oppilas. Bjelland harrasti cheerleadingiä toimien joukkueensa johtajana. Valmistuttuaan lukiosta Bjelland muutti Portlandiin, jossa osti 19-vuotiaana ensimmäisen kitaransa. Hän oli mukana useissa yhtyeissä nimiltään The Neurotics, The Venarays, Sugar Baby Doll ja vuonna 1985 Pagan Babies (myöhemmin Italian Whorenuns). Sugar Baby Dollissa ja Pagan Babiesissä soitti myös hänen silloinen kaverinsa Courtney Love.
1980-luvun puolivälissä Bjelland muutti Minneapolisiin. Siellä hän tapasi grillijuhlissa Lori Barberon, jonka suostutteli rumpaliksi. Heidän ryhmäänsä vielä liittyi basisti Michelle Leon ja yhdessä he muodostivat Babes in Toylandin vuonna 1987. Yhtyeen ura lähti nousuun ensimmäisen singlen, Dust Cake Boy’ b/w ‘Spit to See the Shinen myötä, josta tuli hitti. Myös Spanking Machine -albumi menestyi hyvin.
Bjellandilla ja Lovella oli riitaisat välit. Bjellandin mielestä Love oli ominut hänen tavaramerkikseen muodostuneen lapsekkuutta ja rivoutta yhdistelevän kinderwhore-tyylin, joka koostui etenkin nukkemaisesta mekosta ja Mary Jane -kengistä.
1990-luvun alussa Bjelland meni naimisiin Stu Spasmin kanssa. Spasmilla oli heroiiniriippuvuus, mikä hidasti albumien tekoa. Vuoden 1995 albumin jälkeen yhtye meni tauolle. Bjelland ja Spasm perustivat Crunt-nimisen alternativerock-yhtyeen, joka jäi kuitenkin lyhytaikaiseksi. Pari erosi Spasmin riippuvuuden pahennuttua.
Vuonna 1998 Bjelland meni naimisiin rumpali Glenn Mattsonin kanssa. Heidän esikoisensa Henry syntyi vuonna 1999. Bjelland ja Mattson kirjoittivat uusia lauluja ja seuraavana vuonna Bjelland perusti uuden yhtyeen, Katastrophy Wifen. Kaksi sen albumeista, Amusia ja All Kneel, saivat ylistävät arvostelut. Vuonna 2001 Babes in Toyland ilmoitti lopettavansa. Se ehti julkaista kolme albumia.
Vuonna 2005 Bjelland vieraili rock-yhtye Jakalopen It Dreams -albumilla.
Bjelland liittyi taas Babes in Toylandiin, kun yhtye teki paluun vuonna 2014.
Bjelland sairastaa skitsoaffektiivista häiriötä. Diagnosoinnin aikaan hän oli pitkään sairaalassa.
Tammikuussa 2021 Bjellandin sisko ilmoitti Bjellandin kärsivän maksan vajaatoiminnasta.
Tyyli

Bjellandin kirjoittamien sanoitusten omintakeinen, aggressiivinen ja henkilökohtainen tyyli on innoittanut feminististä Riot Girrrl −punk-liikettä. Laulut ovat tyyliltään aavemaisia. Ne sisältävät ilottomia satuja, maailmanlopun scifitunnelmointia, huumehoureisia, vainoharhaisia ja väkivaltaisia loitsuja, kiroilua, naisen ruumiillisuutta, miesten esineellistämistä, ulvontaa, kielilläpuhumista ja akustista kiertoa. Babes in Toyland soittaa myös kevyempiä cover-kappaleita.
Bjelland Pariisissa vuonna 1991.
Kobiela

| Kobiela |
| --- | --- |

 fiKobiela 
 54°06′N, 20°42′E 
Väestö
Väkiluku (2011):  177
Kobiela on kylä Kiwityn kunnassa Lidzbarkin piirikunnassa, Warmia-Masurian voivodikunnassa Puolassa. Kylä sijaitsee noin viiden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kobielassa asui 177 asukasta.
Käännös suomeksi
Kari Kuivalainen

Kari Kuivalainen
Kari Ilmari Kuivalainen (s. 14. marraskuuta 1960 Helsinki) on suomalainen muusikko, säveltäjä ja sanoittaja.
Nuoruusvuodet

Ensimmäinen Kuivalaisen yhtye The Rock Hec syntyi vuonna 1974 myllypurolaisten teinipoikien innostuksesta. Yhtyeen ytimestä syntyi The Buddies vuonna 1979. The Buddiesilta ilmestyi Finnlevyn julkaisemana single, jolla oli kappaleet ”Toshin' and Turnin'” ja ”Cathy's Clowne”. The Buddies laajeni vuonna 1983 ja nimi muuttui muotoon Ya Ya.
Euroviisusävellykset

1985 YLE järjesti avoimen sävellyskilpailun tavoitteena löytää Suomen viisuedustaja, ja Kari Kuivalainen osallistui kilpailuun sävellyksellään ”Haaveissa vainko oot mun”, jonka esittäjäksi hän valitsi Riki Sorsan. Kappale tuli toiseksi Suomen karsinnassa, mutta jäi suosituksi lauluksi.
Vuonna 1986 Kuivalainen sai kutsun säveltäjäksi vuoden euroviisukarsintoihin ja syntyi kappale ”Päivä kahden ihmisen”, joka myös valittiin edustamaan Kuivalaisen itsensä tulkitsemana Suomea tuon kilpailuun Norjan Bergeniin. Laulun nimeksi kilpailuesitykseen vaihdettiin ”Never the end” ja Hectorin toimesta myös laulun kertosäkeen viimeinen säe muuttui muotoon ”Koskaan sano en- the end”. Laulu sijoittui sijalle 15. saaden 15 pistettä.
Muu tuotanto

Kuivalaisen ensimmäinen soololevy ”Tavallinen Elämä” (Euros Records) julkaistiin vuonna 1985. Levyllä oli mukana jälleen omaa tuotantoa, joista tunnetuimmaksi nousi kappale ”Yö keinui pois”.  Levyn nimikkokappale ”Tavallinen elämä” osallistui myös vuoden 1985 Syksyn Sävel -kilpailuun.
Kari Kuivalainen on yksi Menneisyyden Vangit yhtyeen perustajajäsenistä ja soitti rumpuja ja lauloi yhtyeessä vuosina 1991–2005. Tuona aikana ”Menkkarit” julkaisi kolme pitkäsoittolevyä, joissa oli myös Kuivalaisen sävellyksiä mukana.  Sävellysten lisäksi hän teki myös tekstejä suomeksi kansainvälisiin hitteihin, kuten ”Enkeli” ( ”Everyday”/ Slade) tai ”Sain Yön” (”Love Hurts”/ Boudleaux Bryant/ Everly Brothers/ Nazareth).
Kuivalainen on ollut vuodesta 2005 mukana myös Scaffolds-yhtyeessä, joka on julkaissut radiosinglen ”Sydämesi tyhjä huone”.
Kuivalainen ja Arto Vilkko aloittivat musiikillisen yhteystyönsä vuonna 2005 ja se jatkuu edelleen.  Duolta ilmeistyi vuonna 2011 albumi Kuuden Vuoden laulut (Kartones).  Kuivalaisen kappaleita albumilla on muun muassa ”Lopullinen mies.
Tanssikengät jalkaan

Tuottaja Timo ”Tomppa” Järvisen ideasta syntyi 26. syyskuuta 2019 julkaistava levy Tanssikengät jalkaan. Levyn idea on julkaista versiot lähes kaikista Cliff Richards & The Shadowsin suomen kielellä julkaistuista kappaleista. Uuden levyn julkaisun myötä Kuivalainen lähtee taas bändikeikoille Kari Kuivalainen Combo -yhtyeen kanssa. Yhtyeessä on mukana  muun muassa AP NIemi, joka teki Teddy& The Tigersin bändin kanssa Tanssikengät jalkaan jo vuonna 1977; englanninkielinen versio on nimeltään Dancin Shoes.
Aiheesta muualla

Kari Kuivalaisen esitystuotanto Suomen äänitearkistossa (1901–1999)
Kari Kuivalaisen sävellystuotanto Suomen äänitearkistossa (1901–1999)
Kari Kuivalaisen sanoitustuotanto Suomen äänitearkistossa (1901–1999)
Kobi Oshrat

Kobi Oshrat (s. 15. heinäkuuta 1944) on israelilainen säveltäjä ja kapellimestari. Hän sävelsi vuoden 1979 Eurovision laulukilpailun voittokappaleen ”Hallelujah” ja toimi myös esityksen kapellimestarina. Hän oli myös Israelin vuosien 1985 ja 1992 euroviisukappaleiden säveltäjä ja kapellimestari sekä toimi maansa kapellimestarina vuosina 1987 ja 1991.
voittoesitysten kapellimestarit
| --- | --- |
1950-luku:   Fernando Paggi  Dolf van der Linden  Franck Pourcel  Dolf van der Linden 
1960-luku:   Franck Pourcel  Léo Chauliac  Franck Pourcel  Kai Mortensen  Gianfranco Monaldi  Alain Goraguer  Hans Hammerschmid  Kenny Woodman  Rafael de Ibarbia Serra  Franck Pourcel  Frans de Kok  Johnny Harris  Augusto Algueró 
1970-luku:   Dolf van der Linden  Jean-Claude Petit  Klaus Munro  Pierre Cao  Sven-Olof Walldoff  Harry van Hoof  Alyn Ainsworth  Raymond Donnez  Nurit Hirsh  Kobi Oshrat 
1980-luku:   Noel Kelehan  John Coleman  Norbert Daum  Michel Bernholc  Curt-Eric Holmquist  Terje Fjærn  Jo Carlier  Noel Kelehan  Atilla Şereftuğ  Nikica Kalogjera 
1990-luku:   Gianni Madonini  Anders Berglund  Noel Kelehan  Noel Kelehan  esitettiin ilman orkesterisäestystä  Geir Langslet  Noel Kelehan  Don Airey  esitettiin ilman orkesterisäestystä  (orkestereiden käyttö lopetettiin vuonna 1999)
Khaled Aziz

Khaled Aziz (arab. خالد عزيز‎; s. 14. heinäkuuta 1981) on saudiarabialainen jalkapalloilija. Hän pelaa keskikentällä Al-Hilal-seurassa. Hän on pelannut myös Saudi-Arabian jalkapallomaajoukkueessa ja oli mukana vuoden 2006 MM-kilpailuissa.
Aiheesta muualla

FIFA:n pelaajatilastot (Arkistoitu – Internet Archive) (englanniksi)
BBC:n profiili (englanniksi)
Khaled Abdul-Wahab

Khaled Abdul-Wahab (1911–1997) oli ensimmäinen arabi, joka asetettiin ehdolle Israelin holokaustin muistosäätiön Yad Vashemin nimittämäksi vanhurskaaksi kansakuntien joukossa. Hänet nimitti ehdokkaaksi Washingtonin Lähi-idän politiikan instituutin johtaja Robert Satloff tammikuussa 2007.
Khaled Abdul-Wahab syntyi tunisialaisen historioitsijan perheeseen. Saksalaisten saapuessa Tunisiaan Abdul-Wahab oli 32-vuotias tilanomistaja, joka asui Mahdian pikkukaupungissa Välimeren rannikolla.
Juutalaisia siirretään pakkotöihin natsien miehittämässä Tunisiassa joulukuussa 1942.
Akselivaltojen joukot miehittivät Tunisian marraskuussa 1942. Noihin aikoihin maassa asui noin 
100 000 juutalaista. Saksalaiset ulottivat juutalaisia koskevan vainonsa, holokaustin, myös Pohjois-Afrikkaan. Juutalaisten tuli kantaa vaatteissaan keltaista Daavidin tähteä, heitä sakotettiin ja heidän omaisuuttaan takavarikoitiin. Yli 5 000 juutalaista lähetettiin pakkotyöleireille, joissa heistä kuoli tiettävästi ainakin 46. Lisäksi 160 Ranskassa ollutta tunisianjuutalaista lähetettiin kuolemanleireille eri puolille Eurooppaa.
Abdul-Wahab toimi kielitaitonsa vuoksi välittäjänä mahdialaisten ja saksalaisten välillä. Hän kuuli, että samassa kaupungissa asuva juutalaisperhe oli hädässä. Yön turvin Abdul-Wahab etsi perheen ja vei heidät piiloon tilallaan olevaan oliiviöljytehtaaseen. Kaiken kaikkiaan Abdul-Wahab piilotti ja pelasti 24 juutalaista natsien vainolta. Eräs heistä oli juutalaisnainen Odette Boukhris. Kontaktiensa ansiosta Abdul-Wahab oli saanut tietää saksalaisupseerien suunnittelevan Boukhrisin raiskaamista ja esti tämän piilottamalla Odeten perheineen tilalleen. Britit vapauttivat Mahdian neljän kuukauden miehityksen jälkeen. Abdul-Wahab ja Odette Boukhris pysyivät ystävinä sodan jälkeen. Anette Boukhris, Odeten tytär nauhoitti selontekonsa tapahtumista ennen kuolemaansa, 71-vuotiaana. Hän oli 11-vuotias tapahtumien aikoihin.
Abdul-Wahabin nimitys vanhurskaaksi kansakuntien joukossa odottaa Yad Vashemin hyväksyntää. Vaikka 70 muslimia on saanut kunnian, yhtään arabia ei ole aiemmin nimitetty edes ehdolle. Suurin osa palkituista muslimeista on albanialaisia.